**ZWAKALISA UVO LWAKHO**

**UMthethosivivinywa wesiKhungo sikaHulumeni sezeMpilo kuZwelonke eNingizimu Afrika [B16-2017]**

IKomidi lesiShayamthetho sikaZwelonke mayelana nezeMpilo limema abantu abanentshisekelo kanye nababambiqhaza abafanele ukuthi bathumele ukuphawula okubhaliwe baphinde baveze isifiso sabo sokwenza izethulo ngomlomo mayelana **noMthethosivivinywa wesiKhungo sikaHulumeni sezeMpilo kuZwelonke eNingizimu Afrika [B16-2017].**

**Okuphokophelwe yilo Mthethosivivinywa ukuhlinzekela ukusungulwa kwesiKhungo sikaHulumeni sezeMpilo kuZwelonke eNingizimu Afrika ukuze sixhumanise, kuthi lapho kufanele, siphenye izifo nokulimala; ukuhlinzekela usizo lukahulumeni lwezempilo olukhethekile, ukungenela kukahulumeni kwezempilo, ukuqeqesha nocwaningo olubhekiswe ezingqinambeni ezinkulu ezithinta umphakathi weRiphabhulikhi; kanye nokuhlinzekela izindaba eziphathelene nalokhu.**

Izilimi ezisetshenziselwe abezindaba abaphrintayo kulo Mthethosivivinywa isiNgisi, isiBhunu, isiXhosa, isiZulu, Siswati, isiNdebele, Sepedi, Setswana, Sesotho, Tshivenda kanye neXitsonga. Isikhangiso sokumema abantu bomphakathi oqondene sizobhalwa ngolimi olukhulunywa kumaziko abo.

Izigcawu zoMphakathi zizobanjwa mhla ziyi-15 – 17 kuNcwaba wezi-2017, ePhalamende, eKapa.

Izethulo ezibhaliwe kumele zibhekiswe kuNk Vuyokazi Majalamba zithunyelwe eKomidini lesiShayamthetho sikaZwelonke mayelana nezeMpilo 3rd floor, 90 Plein Street, Cape Town 8000, zithunyelwe nge-imeyili ku [vmajalamba@parliament.gov.za](mailto:vmajalamba@parliament.gov.za) noma ngefeksi kule nombolo 086 694 3279 ungakadluli umhla zingama-28 kuNtulikazi wezi-2017. Phezu kokuphawula okubhaliwe, sicela usho uma unesifiso sokwenza isethulo ngomlomo.

Amakhophi oMthethosivivinywa angatholakala kuNk Vuyokazi Majalamba kule nombolo (021) 403 3770, iselula 083 709 8522 noma kusizindalwazi ku- [www.parliament.gov.za](http://www.parliament.gov.za)

**Ikhishwe uNk ML Dunjwa, iLungu lePhalamende; uSihlalo weKomidi lesiShayamthetho sikaZwelonke mayelana nezeMpilo.**